23.5.2022
SK
Úradný vestník Európskej únie
C 207/11
— Toto odvolanie vyvoláva otázku, ktorá je významná z hľadiska jednoty, konzistentnosti a vývoja práva Únie.
Napadnutý rozsudok podporuje zúžený výklad rozsahu horizontálnej požiadavky pretrvávajúceho záujmu na konaní.
Uvedená požiadavka vychádza zo všeobecnej teórie procesného práva spoločnej pre členské štáty a výklad, ktorý podal súd Únie, môže významne ovplyvniť spôsob jej uplatňovania vnútroštátnymi súdmi.
Toto odvolanie tiež vyvoláva dôležitú otázku procesnej povahy – v žiadnom prípade nie obmedzenú na oblasť práva duševného vlastníctva –, a to otázku dôsledkov, ktoré treba vyvodiť z pravidla, podľa ktorého musí autor zrušeného aktu odkázať na dátum, ku ktorému ho prijal s cieľom prijať náhradný akt.
Otázka zániku skoršieho práva pendente lite viedla k protichodným rozsudkom Všeobecného súdu, avšak Súdny dvor mal príležitosť len krátko sa zaoberať touto otázkou v odôvodnenom uznesení.
Toto odvolanie sa týka aj všeobecnej otázky dôsledkov účinného vystúpenia Spojeného kráľovstva z Európskej únie na právny poriadok Únie.
(1) (2)
Článok 11, článok 51 ods.
1, článok 66 ods.
1 a článok 71 ods.
3 nariadenia Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie (Ú. v.
EÚ L 154, 2017, s. 1).
Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v.
EÚ C 384 I , 2019, s. 1).
Odvolanie podané 10. januára 2022: Sanford LP proti rozsudku Všeobecného súdu (piata komora) z 10. novembra 2021 vo veci T-443/20, Sanford/EUIPO –Avery Zweckform (Labels) (Vec C-19/22 P) (2022/C 207/15) Jazyk konania: angličtina Účastníci konania Odvolateľka: Sanford LP (v zastúpení: J. Zecher, Rechtsawalt) Ďalší účastníci konania: Úrad Európskej únie pre duševné vlastníctvo (EUIPO), Avery Zweckform GmbH Uznesením zo 6. apríla 2022 Súdny dvor (Komora príslušná prijímať odvolania) rozhodol, že odvolanie nie je prípustné a že spoločnosť Sanford LP znáša svoje vlastné trovy konania.
Návrh na začatie prejudiciálneho konania, ktorý podal Nejvyšší soud České republiky 28. januára 2022 – YQ/Ředitelství silnic a dálnic ČR (Vec C-57/22) (2022/C 207/16) Jazyk konania: čeština Vnútroštátny súd, ktorý podal návrh na začatie prejudiciálneho konania Nejvyšší soud České republiky
Účastníci konania pred vnútroštátnym súdom Dovolateľka (žalobkyňa v prvostupňovom konaní): YQ Ďalší účastník konania (žalovaný v prvostupňovom konaní): Ředitelství silnic a dálnic ČR